Atklāts konkurss 
“Gultasveļas, tekstila izstrādājumu, mīkstā inventāra, apģērbu un apavu iegāde”,
iepirkuma identifikācijas Nr. RVPLD 2026/19

Atbildes uz ieinteresētā pretendenta jautājumiem

	2026. gada 9. jūlijā 
	 
	Rīgā 



Ņemot vērā, ka ieinteresētais pretendents Rīgas valstspilsētas pašvaldības Labklājības departamenta organizētā iepirkuma “Gultasveļas, tekstila izstrādājumu, mīkstā inventāra, apģērbu un apavu iegāde”, iepirkuma identifikācijas Nr. RVPLD 2026/19 (turpmāk – iepirkums) komisijai ir iesniedzis priekšlikumus par iepirkumu, iepirkuma komisija sniedz šādu skaidrojumu:

Ieinteresētā pretendenta jautājums/priekšlikums: 
Iepirkuma daļas Nr. 3 “Gultasveļas un tekstila izstrādājumu piegāde Rīgas sociālās aprūpes centram “Gaiļezers”” un iepirkuma daļas Nr. 9 “Gultasveļas, tekstila izstrādājumu un mīkstā inventāra piegāde Rīgas sociālās aprūpes centram “Stella maris”” tehniskajās specifikācijās lūdzam izdalīt atsevišķās iepirkuma daļās attiecīgi matraču pārvalkus un gumijotos matraču pārvalkus.
Pretendents norāda, ka atsevišķu iepirkuma daļu izveidošana minētajām precēm veicinātu piegādātāju dalību iepirkumā un paplašinātu konkurenci.

Atbilde uz jautājumu: 
Iepirkuma komisija ir izvērtējusi pretendenta iesniegto priekšlikumu izdalīt atsevišķās iepirkuma daļās matraču pārvalku piegādi, kas paredzēta iepirkuma daļas Nr. 3 tehniskajā specifikācijā, un gumijoto matraču pārvalku piegādi, kas paredzēta iepirkuma daļas Nr. 9 tehniskajā specifikācijā.
Izvērtējot iepirkuma dokumentāciju, iepirkuma komisija konstatē, ka iepirkuma priekšmets jau ir sadalīts 13 (trīspadsmit) iepirkuma daļās, nodrošinot piegādātājiem iespēju iesniegt piedāvājumu par vienu, vairākām vai visām iepirkuma daļām atbilstoši to darbības specifikai un iespējām izpildīt attiecīgās prasības. Tāpat iepirkuma komisija secina, ka matraču pārvalki un gumijotie matraču pārvalki ir funkcionāli saistīti ar pārējām attiecīgajās tehniskajās specifikācijās iekļautajām tekstila un mīkstā inventāra precēm un kopumā veido vienotu piegādes priekšmetu attiecīgo sociālās aprūpes iestāžu vajadzībām.
Iepirkuma komisija nekonstatē objektīvu pamatu minēto preču pozīciju izdalīšanai atsevišķās iepirkuma daļās. Vienlaikus iepirkuma komisija norāda, ka iepirkuma dokumentācija paredz pretendentiem iespēju balstīties uz citu personu iespējām, piesaistīt apakšuzņēmējus vai iesniegt piedāvājumu piegādātāju apvienības sastāvā.
Ņemot vērā minēto, iepirkuma komisija nepiekrīt priekšlikumam un neveiks grozījumus iepirkuma dokumentācijā.

